Lagle Kalberg		
Sotsiaalkindlustusamet	
Paldiski mnt 80	
15092 Tallinn	30.05.2025 nr 1-10/110 - 1	
lagle.kalberg@sotsiaalkindlustusamet.ee		

	
	
Tallinna Erihoolekande- ja Rehabilitatsiooniteenuste Keskuses erihoolekandeteenuse osutamine		

Tallinna Erihoolekande- ja Rehabilitatsiooniteenuste Keskus (edaspidi TERK) on oma tegevust laiendamas, et pakkuda erihoolekandeteenuseid vajavatele inimestele suuremas mahus teenuskohti, samuti paremaid teenuse osutamise tingimusi. 
Oleme uute teenuskohtade loomiseks teinud ettevalmistusi ning anname Sotsiaalkindlustusametile (edaspidi SKA) teada plaanist luua uued teenuskohad järgmiselt:
1.	Mai 23, Tallinn – hoone tuleb TERK kasutusse eeldatavalt oktoober 2026. aastal. Soovime osutada 12 teenusekasutajale ööpäevaringset erihooldusteenust. 
2.	Vormsi 18, Tallinn – TERK saab Lasnamäe linnaosavalitsuselt kasutusse korteri, milles saame alates sügisest 2025. aastal osutada 5 kogukonnas elamise teenuse kasutajale teenust.
3.	Juksi maja B-korpus – käesolevalt projekteerime Juksi majja (aadressil Kadaka tee 153 uut B-korpust, kuhu kavandame kokku 24 päeva- ja nädalahoiuteenuse (edaspidi PNH) kohta. Ehitus peaks valmima 2027. aasta teises pooles pärast mida oleme valmis teenuskohad täitma.
Lisaks eelnevale planeerime TERK Pae maja (Võidujooksu 18/Pae 37) lammutamisele minemise tõttu käesolevalt seal täidetud teenusekohtade ümber paigutamist kahele aadressile: Maleva 16 ja Maleva 2a, Tallinn.
Aadressile Maleva 2a on plaanis üle viia:
1.	3 igapäevaelu toetamise teenuskohta,
2.	3 igapäevaelu toetamise teenus autismispektri häirega inimesele ja
3.	12 igapäevaelu toetamise teenus päeva- ja nädalahoiuna täidetud teenuskohta.
Maleva 16 aadressil on praegu täidetud: 
1.	1 igapäevaelu toetamise teenuse koht, 
2.	16 igapäevaelu toetamise teenus päeva- ja nädalahoiuna ja 
3.	12 PNH kohta. 
Pae majast lisanduks Maleva 16 aadressile: 2 igapäevaelu toetamise teenuse ja 18 igapäevaelu toetamise teenus päeva- ja nädalahoiuna täidetud teenuskohta. 
Kuna mõlemal aadressil on, ka peale juba praegu täidetud teenusekohtade üle viimist, veel kasutamata ruumi ning olemas on piisaval arvul töötajad, siis informeerime SKAd, et oleme valmis ja soovime alates 01.08.2025 osutada 7 PNH kohta juurde (5 kohta Maleva 16 aadressile ja 2 kohta Maleva 2a aadressile).
Palume SKA kirjalikku kinnitust, kas ametil on valdkonna eelarves piisavalt vahendeid, et TERK edasisi laienemise plaane rahastada. Samuti ootame SKA head koostööd teenuskohtade kiirel täitmisel.

	
Lugupidamisega	

(allkirjastatud digitaalselt)	
Helen Tähtvere	
juhataja

	

Silvia Looveer
6200885 silvia.looveer@terk.ee